Pramono Anung

**Pramono Anung Wibowo**, () utawa sing luwih dikenal kanthi jeneng **Mas Pram** iku politikus Indonesia sing njabat minangka Sekretaris Kabinet Indonesia ing Kabinet Kerja pimpinan Presiden Joko Widodo lan Wakil Presiden Jusuf Kalla wiwit 12 Agustus 2015. Ing tanggal 22 Oktober 2019, Anung dipilih maneh dadi Sekretaris Kabinet Indonesia ing Kabinet Indonesia Maju pemerintahan Presiden Joko Widodo lan Wakil Presiden Ma'ruf Amin. dhèwèké uga tau dadi Wakil Ketua Dewan Perwakilan Rakyat Republik Indonesia periode 2009-2014 sing makili Fraksi PDI Perjuangan kanthi ngoordinasi ruang lingkup tugas bidang Industri lan Pembangunan (KORINBANG) sing kalebu Komisi IV, Komisi V, Komisi VI lan Komisi VII. Ing lingkup organisasi kepartaian, Pram uga minangka Sekretaris Jenderal PDI Perjuangan masa bakti 2005-2010. Sosok Pram dhewe minangka salah siji tokoh ing internal PDI-Perjuangan sing dikenal duwe kedekatan relasi karo sosok Megawati Soekarnoputri. Malah, dhèwèké uga dikenal minangka sosok politisi sing meh ora duwe musuh. Iki salah satune bisa dideleng saka carane sosok Pram asring dadi penghubung antar elit-elit politik nasional, kaya antara Megawati karo SBY, Megawati karo Prabowo Subianto, nganti Megawati karo Joko Widodo."

## Pendidikan 
Pramono Anung lair ing Kediri. dhèwèké nglampahi pendidikan sarjana ing Teknik Pertambangan Institut Teknologi Bandung lan Magister Manajemen Universitas Gadjah Mada. Ing 11 Januari 2013, Pramono resmi nyandang gelar doktor Ilmu Komunikasi Politik saka Universitas Padjajaran.

## Karir 
Sasampun lulus kuliah, dhèwèké ngisi posisi penting, kayata direktur ing PT Tanito Harum (1988-1996) lan PT Vietmindo Energitama (1979-1982), uga komisaris ing PT Yudhistira Haka Perkasa (1996-1999). Karir politikne diwiwiti saka ngisor kanthi gabung dadi anggota Partai Demokrasi Indonesia Perjuangan (PDIP).

### Politik 
Minangka politikus, dhèwèké nduweni riwayat papat kali terpilih dadi anggota DPR RI. Ing masa kepemimpinane, tradisi Sekretaris Kabinet menehi keterangan langsung liwat podcast diwiwiti. Kabeh menteri uga diwajibake melu sidang paripurna kabinet saben sasi supaya koordinasi bisa lumaku kanthi becik.  Ing tanggal 2 Januari 2023, dhèwèké ngeluarke Peraturan Sekretaris Kabinet No 1 Tahun 2023 sing ngatur Penetapan Kinerja Utama ing Lingkup Sekretaris Kabinet. 

dhèwèké uga miwiti upaya supaya Sekretariat Kabinet ora dadi jalur menitipake kepentingan kanthi nerbitake Peraturan Sekretaris Kabinet (Perseskab) Nomor 6 Tahun 2017, sing ngemot Pedoman Penanganan Benturan Kepentingan ing taun 2017.

### Aktivis mahasiswa 
dhèwèké aktif ing kegiatan mahasiswa sing aktif nglawan pemerintahan lan sempat dadi Ketua Forum Komunikasi Himpunan Jurusan Dewan Mahasiswa ITB ing periode 1986-1987. dhèwèké uga sempat dadi Ketua Himpunan Mahasiswa Tambang ITB ing periode 1985-1986 

### Pilkada 2024 
Tanggal 28 Agustus 2024, dhèwèké ndhaptar minangka Calon Gubernur Daerah Khusus Jakarta bareng Rano Karno. Pasangan iki diusung dening PDI Perjuangan lan Hanura. Sosokne dianggep minangka pihak sing bisa njembatani macem-macem pihak sing beda, amarga aktif ing rekonsiliasi Jokowi lan Prabowo ing taun 2019 lan uga tetep njalin hubungan apik karo Anies Baswedan lan Basuki Tjahaja Purnama sanajan loro-lorone batal dicalonake dening PDI Perjuangan minangka Calon Gubernur Daerah Khusus Jakarta ing pemilihan kepala daerah 2024. 

## Urip pribadi 
Pramono Anung lair saka pasangan R. Kasbe Prajitna lan Sumarni. dhèwèké minangka anak kaping 3 saka 7 sedulur. dhèwèké nikah karo Endang Nugrahani, [[Sarjana Ekonomi|

## Réferènsi 
## Pranala njaba 
*  Profil Pramono Anung Wibowo di Situs Resmi MPR RI
*  Profil Pramono Anung Wibowo di Situs Resmi DPR RI